钦定古今图书集成/明伦汇编/氏族典/第511卷 > 《廖用贤尚友录》 > 岳存
## 钦定古今图书集成/明伦汇编/氏族典/第511卷 > 《廖用贤尚友录》 > 岳存

按《元史岳存传》：“存字彦诚，大名冠氏人。初归东平严
实，承制授存武德将军。岁己丑，从严实及武仙战于
彰德西，败之，迁明威将军，行冠氏主簿。破河南，攻淮
汉，无役不与。辛丑，升本县丞。庚戌，移治楚丘，数年有
惠政。乙卯，告老，退休田里。中统三年，以疾卒，年六十
九。子天祯，袭父职，战焦山，平奉化贼，录功陞管军千”
户。江南平，授昭勇大将军、福州路总管，后迁赣州。七
年，迁建康。首定“救荒”之政，民立碑以纪遗爱焉。至大
二年卒，年七十二。子果，会昌州同知。